আকাশ রহমান,বদরগঞ্জ প্রতিনিধি,চিলাহাটি ওয়েব : রংপুরের বদরগঞ্জে ইউপি সদস্যের নির্দেশে এক যুবককে গাছে বেঁধে মধ্যযোগীয় কায়দায় নির্যাতন করা হয়। পরে গুরুতর আহত অবস্থায় তাকে উদ্ধার করে উপজেলা স্বাস্থ্য কমপ্লেক্সে চিকিৎসার জন্য ভর্তি করা হয়েছে। গত বৃহস্পতিবার সন্ধ্যায় উপজেলার রাধানগর ইউনিয়নের বিন্দিরধর এলাকায় এ ঘটনা ঘটে। এব্যাপারে গতকাল শনিবার বদরগঞ্জ থানায় একটি অভিযোগ দায়ের করা হয়েছে। লিখিত অভিযোগে জানা গেছে, উপজেলার গোপিনাথপুর ইউনিয়নের মৌয়াগাছ মুচিরহাট গ্রামের মোঃ ফরিজ উদ্দিনের ছেলে মোঃ জিকরুল রহমানকে (২৬) পুর্ব শত্রুতার জের ধরে পাশর্^বর্তী রাধানগর ইউনিয়নের বিন্দিরধর গ্রামের সোলেমান ও মোঃ ফরহাদ হোসেন ঈদের পরদিন মোবাইল ফোনে দাওয়াত দিয়ে বাড়ীতে ডেকে নিয়ে আসেন। বাড়ীতে ডেকে নিয়ে আসার পর ওই ইউনিয়নের বর্তমান ইউপি সদস্য আজহার আলী কাচরু (মেম্বরের) নির্দেশে জিকরুল রহমানকে আম গাছের সাথে রশি দিয়ে বেঁধে তিন ব্যক্তি মিলে মধ্যযোগীয় কায়দায় হত্যার উদ্দেশ্যে নির্যাতন করে। এ সময় ভুক্তভোগীর আত্মচিৎকারে গ্রামবাসী ছুটে এসে থানা পুলিশে খবর দেয়। খবর পেয়ে থানা পুলিশ ঘটনাস্থলে উপস্থিত হয়ে আহত ব্যক্তিকে উদ্ধার করে বদরগঞ্জ উপজেলা স্বাস্থ্য কমপ্লেক্সে ভর্তি নিয়ে আসে। এব্যাপারে জিকরুল হক বাদী হয়ে ইউপি সদস্য আজহার আলী কাচুসহ ৫জন ব্যক্তিকে আসামী করে বদরগঞ্জ থানায় একটি অভিযোগ দায়ের করেন। অভিযুক্ত ইউপি সদস্য আজহার আলী কাচুর সাথে মোবাইল ফোনে যোগাযোগ করা হলেও তিনি কোন মন্তব্য করতে রাজি হননি। বদরগঞ্জ থানার ভারপ্রাপ্ত কর্মকর্তা (ওসি) আনিছুর রহমান বলেন, বাদীর লিখিত অভিযোগ পেয়েছি। তদন্তপুর্বক দোষীদের বিরুদ্ধে আইনানুগ ব্যবস্থা গ্রহণ করা হবে।